Taqsiṭ tis 34: Rreẓq n igenni
TZEMREḌ a d-tiniḍ acu akka jemmeen lYaci-yagi si lqaea? D lḥaǧa yecban agris. D amellal, d arqaq am umeččim. Lameena mačči d agris; d lḥaǧa yeţmeččan.
Qrib aggur ayagi seg wasmi i d-ffYen wat Isṛayil si Maṣer. Atnan tura deg uneẓruf. Imi drus n lqut i d-iţţemYin dinna, agdud yebda iţcetki, yeqqar: ‘Ah lukan i Y-yenYi Yahwa di Maṣer axiṛ. Dinna xerṣum nesea lqut s tawant.’
Yahwa yenna-yasen ihi: ‘A wen-d-fkeY lqut seg igenni, a d-iwet am ugeffur.’ D ayen i gexdem Yahwa. Azekka-nni ṣṣbeḥ, mi walan wat Isṛayil lḥaǧa-yagi tamellalt i d-yeYlin seg igenni, bdan ţmesteqsayen wway gar-asen, qqaren: ‘D acu-t wagi?’
Musa yerra-yasen: ‘D lqut i wen-d-yefka Yahwa a t-teččem.’ Agdud isemma-yas TAMANA. Lbenna-s am teḥbulin yesean tament.
Musa yenna-yasen: ‘Yal yiwen seg-wen a d-ijmee kan ayen ara yečč.’ D ayen i xedmen wat Isṛayil mkul ṣṣbeḥ. Umbeed m’ara yeḥmu yiṭij, ayen i d-iţYimin Yef lqaea ifeţţi meṛṛa.
Musa yenna-yasen daYen: ‘Γur-wat win ara yeffren seg-s i ṣṣbeḥ.’ Lameena llan kra n yemdanen ur ḥessen ara. TebYiḍ aţ-ţeẓreḍ acu yeḍran? Azekka-nni, tamana meṛṛa i ǧǧan i ṣṣbeḥ yekker deg-s uwekkiw, tebda teţfuḥu.
Lameena, yiwen wass di dduṛt, ilaq-as i wegdud ad yejmee sin imuren n tmana. D ass wis seţţa. Yenna-yasen Yahwa ad rren deg idis amur i wass i d-iteddun, axaṭer ulac ayen ara d-yeYlin ass wis sebea. M’ara ǧǧen amur i wass wis sebea, ur itekker deg-s uwekkiw ur yeţfuḥu! Ayagi d lbeṛhan nniḍen!
Iseggasen meṛṛa i qqimen wat Isṛayil deg uneẓruf, Yahwa issečč-iten s tmana.
TuffYa 16:1-36; Aneẓruf 11:7-9; Yacuea 5:10-12.
Isteqsiyen
- Acu akka i jemmeen lYaci-yagi di ţţeswiṛa, yerna isem-is?
- Acu yenna Musa i wegdud Yef wayen yeenan ajmae n tmana?
- Acu yenna Yahwa i wegdud a t-ixdem ass wis seţţa, yerna acuYer?
- Anwa lbeṛhan i gxeddem Yahwa m’akken i jemmeen wat Isṛayil tamana i wass wis sebea?
- Acḥal n lweqt i gessečč Yahwa agdud-is s tmana?
Isteqsiyen nniḍen
- Γer TuffYa 16:1-36 d Uneẓruf 11:7-9.
Acu i d-yessken wayen yuran di TuffYa 16:8 Yef leqder i Y-ilaq a neseu m’ara ţţunefkent lemzeyyat di tejmaet tamasiḥit? (Ieeb. 13:17)
Deg uneẓruf, amek i d-ţmektayen wat Isṛayil yal ass belli ḥwaǧen Yahwa? (Tuf. 16:14-16, 35; Asmek. 8:2, 3)
Anta lmeena i gefka Eisa i tmana? Amek i nezmer a nesfaydi s “[we]Yṛum i d-yekkan seg igenni”? (Yuḥ. 6:31-35, 40)
- Γer Yacuea 5:10-12.
Acḥal iseggasen i ččan wat Isṛayil tamana? Amek i ten-ijeṛṛeb wannect-a? Acu i nezmer a nelmed s temsalt-a? (Tuf. 16:35; Aneẓ. 11:4-6; 1 Kurin. 10:10, 11)
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kin_Latn kab_Latn